|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE ALE VIEȚII****Bd. Ştefan cel Mare 1****MD-2001, Chişinău, Republica Moldova****Tel/Fax: /373-22/ 27-07-57****E-mail:** **sectiamed@asm.md** | antet | **ACADEMY OF SCIENCES****OF MOLDOVA** **SECTION LIFE SCIENCES****Stefan cel Mare Ave., 1****MD-2001 Chisinau, Republic of Moldova****Tel/Fax: /373-22/ 27-07-57****E-mail:** **sectiamed@asm.md** |

**AVIZ**

**asupra rezultatelor** **proiectului de cercetare** **din cadrul programelor de stat** **18.80.07.14A/PS ”Determinarea profilului mutațional a tumorilor solide pentru selectarea terapiilor țintite la pacienții oncologici” pentru anii 2018-2019, perfectat în baza procesului-verbal al Biroului Secției Științe ale Vieții a AŞM nr. 4 din 01.04.2020.**

**S-a discutat**: Cu privire la audierea raportului proiectului de cercetare din cadrul programelor de stat 18.80.07.14A/PS ”Determinarea profilului mutațional a tumorilor solide pentru selectarea terapiilor țintite la pacienții oncologici”, dr. Stratan Valentina, Institutul Oncologic.

**S-a decis:**  În baza audierii raportului prezentat de directorul de proiect, având în vedere avizul pozitiv al expertului independent, raportul pe proiectul de cercetare din cadrul programelor de stat 18.80.07.14A/PS ”Determinarea profilului mutațional a tumorilor solide pentru selectarea terapiilor țintite la pacienții oncologici” este acceptat cu calificativul general „**Raport acceptat**”.

*Noutate si valoarea rezultatelor științifice* – ”înaltă”. Cele două paneluri multigenice utilizate au permis detectarea anumitor biomarcheri ai cancerului pulmonar. A fost efectuată asocierea acestora cu diferite medicamente aprobate clinic sau aflate în faza de studii clinice. Avansarea în procesul de secvențiere a genomului tumoral și identificarea țintelor moleculare favorizează selectarea celor mai eficiente terapii țintite în tratamentul cancerului. Pentru a obține beneficii maxime de la explorarea genomului tumoral sunt necesare investigații suplimentare.

*Aplicarea practică* a rezultatelor – pozitivă. În multe țări ale lumii testarea genetică pentru pacienții cu cancer reprezintă un standard clinic. Pentru Republica Moldova această procedură rămâne a fi o provocare, dar și o necesitate de ordin clinic. Determinarea profilului molecular-genetic ale tumorilor solide la pacienții cu cancer avansat este necesară atât pentru diagnosticul corect (implementarea actuală), cât și pentru aplicarea terapiilor adecvate (perspective de implementare).

*Participarea tinerilor* este suficientă. În actualul proiect au participat activ savanții tineri (3 doctoranzi și 5 tineri cercetători).

*Participarea în proiecte internaționale* este pozitivă. Informația privind participările în programele internaționale poartă caracter fragmentar, se referă numai la numărul de publicații și nu permit de a le estima în modul cuvenit.

*Infrastructura și echipamentul de cercetare utilizat* – a fost utilizată infrastructura și echipamentul de cercetare ale Institutului Oncologic.

Vicepreședinte al AȘM,

conducătorul Secției Științe

ale Vieții a AȘM, acad. Boris GAINA

Secretar științific al SȘV,

doctor Leonid CHIȘLARU